काठमाडौं । दाजुभाइ तथा दिदीबहिनी नहुनेहरुले रानीपोखरीस्थित बालगोपालेश्वर मन्दिर परिसरमा पुगेर एकअर्कालाई भाइटीका लगाइदिएका छन् ।
भाईटिका लगाउनेहरुको सो मन्दिरको गेटमा भीड लागेको छ । भाइटीकाको दिनमा दाजुभाइ नहुने दिदीबहिनी तथा दिदीबहिनी नहुने दाजुभाइहरुले त्यही मन्दिरमा पुगेर टीका लगाउँछन् ।
रानीपोखरीको बीचमा अवस्थित मन्दिर २०७२ मा आएको भूकम्पले क्षतिग्रस्त भएकाले पुनर्निर्माणको काम भइरहेको छ । पुनर्निर्माणको कार्य जारी रहेका कारण यसवर्ष पनि मन्दिरको मूल गेटमा भाईटीका लगाउने व्यवस्था मिलाइएको छ ।
राजा प्रताप मल्लले आफ्नो माइला छोरा चक्रवर्तेन्द्र मल्लको मृत्युको शोकमा परेकी रानीलाई खुसी तुल्याउने उद्देश्यले बि.सं. १७२७ मा रानीपोखरी निर्माण गरेको इतिहासमा पढ्न पाइन्छ ।
पोखरीको दक्षिण किनारमा हात्तीको मूर्तिमाथि प्रताप मल्ल र उनका दुई छोराको शालिक पनि राखिएको छ । रानीपोखरीस्थित गोपालेश्वरको मन्दिर हरेक वर्ष भाइटीकाको दिनमा मात्रै खुल्दछ ।
काठमाडौं । विश्व बैंकले नेपाललाई विकासको लक्ष्य हासिल गर्न सहयोग गर्ने भएको छ । दक्षिण एसियाका लागि विश्व बैंकका उपाध्यक्ष हार्टिग साफरले प्रधानमन्त्री केपी शर्मा ओलीलाई भेट्दै सो सहयोग गर्ने...
काठमाडौं । विश्व स्वास्थ्य संगठनका अनुसार विश्वका एक तिहाइ मानिस आफ्नो दैनिक जीवनयापनका लागि चाहिने ऊर्जाका निम्ति कोइला, दाउरा तथा गुइँठा जस्ता जैविक वस्तुमा निर्भर छन् । घरभित्रको प्रदूषण सबै...